**PRILOG 1**

**NARUČITELJ**: Krapinsko zagorska županija

Magistratska 1

49000 K R A P I N A

**ZGRADA**: Zgrada ambulante DZKZŽ,

Trg Sv. Ane bb

49253 L O B O R

**PROJEKT**: **„Sanacija i obnova ambulante Lobor“**

– uređenje fasade radi poboljšanja energetskih svojstava zgrade, zamjena postojeće vanjske stolarije i drugi radovi povezani s tim

TEHNIČKA SPECIFIKACIJA -

**OPĆE NAPOMENE UZ PONUDBENI TROŠKOVNIK RADOVA**

za izvođenje građevinsko obrtničkih radova navedenog projekta

OPĆE NAPOMENE UZ TROŠKOVNIK

Sve radove predviđene troškovnikom Jaming d.o.o. iz siječnja 2017., Projektanta Ivan Jambreković dipl. ing. građ. treba izvesti od materijala propisane kvalitete prema tehničkom rješenju i opisu detalja pojedine stavke troškovnika, pisanim i usmenim dogovorima projektanta, nadzornog inženjera i ovlaštenog predstavnika investitora, ali sve u okviru ponuđene jedinične cijene.

Sve štete učinjene prilikom rada na vlastitim ugovorenim radovima ili tuđim radovima i materijalima imaju se ukloniti na račun počinitelja štete.

Svi nekvalitetni radovi i materijali imaju se otkloniti i zamijeniti ispravnima bez bilo kakve obaveze za odštetu od strane naručitelja radova.

Ako opis koje stavke dovodi izvođača u sumnju o načinu izvedbe, treba pravovremeno prije predaje ponude tražiti pojašnjenje od projektanta ili naručitelja jer se naknadni prigovori neće uvažiti.

Eventualne izmjene materijala te načina izvedbe tokom gradnje moraju se izvršiti isključivo pisanim dogovorom sa ovlaštenim predstavnikom naručitelja uz suglasnost projektanta.

Jedinična cijena sadrži sve nabrojeno kod opisa stavke pojedine grupe radova te se na taj način vrši obračun istih prema strano izvedenim količinama. Jedinične cijene primjenjivat će se na izvedene količine bez obzira u kojem postotku iste odstupaju od količine u troškovniku.

Ukoliko investitor – naručitelj radova odluči da se neki rad ne izvodi, izvođač nema pravo na odštetu, ako mu je o tome dana pravovremeno obavijest.

Sve mjere i kote iz projekta potrebno je provjeriti u naravi prije izvedbe. Izvođač radova dužan je prije početka radova kontrolirati kote iz skica. Ukoliko se ukažu nejednakosti između skica projekta i stanja lica mjesta izvođač radova dužan je blagovremeno o tome obavijestiti nadzornog inženjera ili predstavnika investitora i zatražiti pojedina objašnjenja, a postignuti dogovor upisati u građevinski dnevnik. Svaka kontrola količina i provjere postignute kvalitete vrši se bez posebne naplate.

Jediničnom cijenom potrebno je obuhvatiti sve elemente aktivnosti kako slijedi:

1. Materijal

Pod materijalom podrazumijevaju se svi materijali koji sudjeluju u radnom procesu: kao osnovni materijali, tako i materijali koji ne spadaju u finalni produkt već su samo kao pomoćni. U cijenu je uključena i cijena transportnih troškova bez obzira na prijevozno sredstvo, sa svim prijenosima, utovarima i istovarima sve do mjesta ugradnje, kao i uskladištenje i čuvanje na gradilištu od uništenja . U cijenu je također uključeno davanje kakvih uzoraka prema zahtjevu investitora te svi potrebni certifikati i atesti.

Uzorke materijala završnih obrada treba dostaviti projektantu i nadzornom inženjeru na pisano odobrenje (prihvaćanje) prije ugradnje.

Osnovni materijal ili finalni proizvod detaljno je opisan u troškovniku te mora odgovarati tehničkoj normi kvalitete. Kvalitetu materijala iz ponude i izvedbe ponuđač treba dokazati dostavljanjem njegove tehničke specifikacije i provedenih ispitivanja, a kod izvedbe se treba držati proizvođačevih smjernica. Za sustav fasade i ugrađene vanjske stolarije izvođač garantira minimalno 10 godina.

1. Rad

U kalkulaciju treba uključiti sav rad, kako glavni tako i pomoćni, te sav unutrašnji transport (horizontalni i vertikalni). Ujedno treba uključiti i rad oko zaštite gotovih konstrukcija i dijelova objekta od štetnog djelovanja vrućine, vjetra i slično. Sva potrebna čišćenja, kod svih građevinskih i obrtničkih radova u toku izvođenja radova, dnevno (nakon završetka rada) i neće se posebno plaćati.

Ukoliko u pojedinoj stavci – aktivnosti nije dovoljno jasno dat način rada, izvođač se ima pridržavati propisa HRN-a za pojedinu vrstu rada, prosječnih normi u građevinarstvu, uputa proizvođača materijala koji se upotrebljava ili ugrađuje, te uputa nadzorne službe naručitelja.

Građevinska knjiga za sve radove, prilikom izrade situacija za plaćanje treba biti usuglašena i priložena.

Građevinska knjiga sadrži sve skice – obračunske nacrte i dokaznice za izvedene radove, koji su ujedno i prilog situaciji.

Samo potpisana građevinska knjiga, ovjerena od strane nadzorne službe naručitelja, biti će podloga za izradu situacije i obaveza naručitelja da radove plati. Listove građevinske knjige kod sastavljanja okončanog obračuna, dodatno kontroliraju ovlašteni predstavnici Povjerenstva za primopredaju i okončani obračun radova.

1. Cijene

U jediničnu cijenu rada izvođač treba obuhvatiti i slijedeće radove, koji se neće zasebno platiti kao naknadni rad i to:

* Režiju gradilišta uključujući svu potrebnu mehanizaciju za izvršenje posla,
* Organizaciju uvjeta zaštite na radu, zaštite od požara, te komfora i higijene zaposlenih djelatnika na izvedbi radova,
* Utroška vode i električne energije, čuvanje gradilišta,
* Sva ispitivanja materijala i ishođenje atesta (certifikata),
* Uređenje gradilišta po završetku radova, sa odvozom otpadaka, šute, ostataka građevnog materijala,
* Osiguranje radova kod osiguravajućeg društva, ili rizik od uništenja snosi izvođač.

Nikakvi režijski sati niti posebna naplata neće se izvođaču priznati, jer sve mora biti uključeno u jediničnu cijenu.

1. Ostalo

U jediničnoj cijeni stavke moraju biti uračunati svi radovi i potrebni materijal, a koji su prema uzancama struke i pravilima dobrog zanata potrebni za potpuno dovršenje građevine tj. dovođenje u stanje „potpuno spremno za upotrebu nakon izvedbe ugovorenih radova“.

Svi takovi radovi imaju biti uračunati u jedinične cijene, tj. neće se posebno plaćati.

Ove opće napomene uz ponudbeni troškovnik – kao i obračunsko tehnički uvjeti uz pojedinu grupu radova, sastavni su dio ponudbenog troškovnika i moraju od strane ponuditelja biti ovjereni prilikom davanja ponude.

Datum ……………………… Potvrda ponuditelja :

………………………………………………………….